नई दिल्ली। 'मेरा बूथ, सबसे मजबूत' कार्यक्रम के तहत प्रधानमंत्री नरेंद्र मोदी ने नमो ऐप के माध्यम से बीजेपी कार्यकतार्ओं से बात की। इस दौरान उन्होंने पार्टी कार्यकतार्ओं को विपक्ष के आरोपों का सामना करने और उनके झूठ का पदार्फाश करने के तरीके बताए। पीएम मोदी ने कहा, 'विपक्ष झूठ पर झूठ फैलाने में लगा है। जनता को गुमराह करने में जुटा है। कुछ नेता तो झूठ की मशीन की तरह हैं, जब भी मुंह खोलते हैं, धड़-धड़ एके47 की तरह झूठ निकलना शुरू हो जाता है। ऐसे में एक कार्यकर्ता होने के नाते आपको विषयों की जानकारी होनी चाहिए, ताकि विपक्ष के झूठ को भी जनता के सामने बेनकाब कर सकें।' ईज आॅफ डूइंग बिजनेस में भारत की रैंकिंग पर उन्होंने कहा कि यह हम सबके लिए गर्व की बात है कि ईज आॅफ डूइंग बिजनेस में हमारे देश की रैंकिंग एक वर्ष में 100 से ऊपर चढ़कर 77वें नंबर पर आ गई है। यह 'टीम इंडिया' की वजह से संभव हुआ है। एक राष्ट्र के रूप में यह हमारी मजबूत होती अर्थव्यवस्था और तेज प्रगति का परिचायक है।